Source: http://kirkkonummi.cloudnc.fi/fi-FI/Toimielimet/Vapaaaikajaosto/Kokous_662018/Paumlivitetyn_kaumlyttoumloikeussopimuks(11764)
Timestamp: 2019-09-24 09:55:46+00:00
Document Index: 18187684

Matched Legal Cases: ['§ 47', '§ 47', '§ 47', '§ 47', '§ 47', '§ 47', '§ 51', '§ 47', '§ 47', '§ 51', '§ 51', '§ 51']

Päivitetyn käyttöoikeussopimuksen hyväksyminen Kirkkonummen Monitoimihalli Oy:n kanssa | Kirkkonummi
Päivitetyn käyttöoikeussopimuksen hyväksyminen Kirkkonummen Monitoimihalli Oy:n kanssa
KIRDno-2017-1309
Vapaa-aikajaosto, 20.12.2017
Vapaa-aikajaosto päätti 15.11.2017 § 47 hyväksyä Kirkkonummen kunnan ja Kirkkonummen Monitoimihalli Oy:n välisen sopimuksen siten, että esitettyyn sopimukseen tehdään muutos niin, että 3 arkivuoroa yleisöluistelulle klo. 14-15 muuttuu siten että kunta saa viikoittain yhden arkivuoron klo. 14-15 välillä ja yhden vuoron arki-iltaisin klo. 17-20 välillä tai viikonloppuisin klo. 9-20 välillä, tällä muutoksella mahdollistamme sen, että kaikilla kuntalaisilla on mahdollisuus päästä yleisöluisteluun.
Päätöksen jälkeen käydyissä neuvotteluissa halliyhtiö on ilmoittanut, että kunnalle ei anneta päätöksessä todettua viikoittaista yleisöluisteluvuoroa arki-illasta tai viikonlopusta osakevuoro- ja muihin jäävuorosopimuksiin. Vapaa-aikajaoston hyväksymää sopimusta ei halliyhtiössä ole näin hyväksytty.
todeta, että neuvotteluissa Kirkkonummen Monitoimihalli Oy:n kanssa ei päästy sopimukseen vapaa-aikajaoston 15.11.2017 § 47 päättämien ehtojen mukaisesti yleisöluisteluvuoroista. Kirkkonummen kunnan ja Kirkkonummen Monitoimihalli Oy:n välinen käyttöoikeussopimus voidaan allekirjoittaa vain vapaa-aikajaoston 15.11.2017 § 47 päätöksen mukaisin ehdoin.
Keskustelun aikana puheenjohtaja Kilappa ehdotti muutosta todeten, että
neuvotteluissa Kirkkonummen Monitoimihalli Oy:n kanssa ei päästy sopimukseen vapaa-aikajaoston 15.11.2017 § 47 päättämien ehtojen mukaisesti yleisöluisteluvuoroista.
Kirkkonummen kunnan ja Kirkkonummen Monitoimihalli Oy:n välinen sopimus hyväksytään seuraavin ehdoin
a) kunta ostaa vuoroja monitoimihalli Oy:ltä tuntihintaan 100€/h yhteensä 10 000€:lla kevätkaudella 1.1.2018-30.6.2018
b) Syyskausi 1.8.-31.12.2018. Kirkkonummen kunnan ja Kirkkonummen Monitoimihalli Oy:n välinen käyttöoikeussopimus voidaan allekirjoittaa vain vapaa-aikajaoston 15.11.2017 § 47 päätöksen mukaisin ehdoin sisältäen arki-illan tai viikonlopun yleisöluisteluvuoron. Syyskauden vuorot maksavat yhteensä 13 555€. Kunta maksaa arki-illan tai viikonlopun jääajasta halliyhtiön esittämän hinnan 178,00€/h.
Jäsen Suominen kannatti puheenjohtajan ehdotusta. Ehdotusta kannatettiin, ja se hyväksyttiin yksimielisesti.
todeta, että neuvotteluissa Kirkkonummen Monitoimihalli Oy:n kanssa ei päästy sopimukseen vapaa-aikajaoston 15.11.2017 § 47 päättämien ehtojen mukaisesti yleisöluisteluvuoroista.
Vapaa-aikajaosto päätti 20.12.2017 § 51, että Kirkkonummen kunnan ja Kirkkonummen Monitoimihalli Oy:n välinen sopimus vuodelle 2018 hyväksytään seuraavin ehdoin:
a) kunta ostaa vuoroja monitoimihalli Oy:ltä tuntihintaan 100€/h yhteensä 10 000 €:lla kevätkaudella 1.1.2018-30.6.2018.
b) Syyskausi 1.8.-31.12.2018. Kirkkonummen kunnan ja Kirkkonummen Monitoimihalli Oy:n välinen käyttöoikeussopimus voidaan allekirjoittaa vain vapaa-aikajaoston 15.11.2017 § 47 päätöksen mukaisin ehdoin sisältäen arki-illan tai viikonlopun yleisöluisteluvuoron. Syyskauden vuorot maksavat yhteensä 13 555 €. Kunta maksaa arki-illan tai viikonlopun jääajasta halliyhtiön esittämän hinnan 178,00€/h.
15.11.2017 § 47 päätöksessä todetaan, että ehdotettu 3 arkivuoroa yleisöluistelulle klo. 14-15 muuttuu siten, että kunta saa viikoittain yhden arkivuoron klo. 14-15 välillä ja yhden vuoron arki-iltaisin klo. 17-20 välillä tai viikonloppuisin klo. 9-20 välillä, todeten että tällä muutoksella mahdollistamme sen, että kaikilla kuntalaisilla on mahdollisuus päästä yleisöluisteluun.
Vapaa-aikajaoston 20.12.2017 § 51 päätöksen jälkeen käydyissä neuvotteluissa koskien syyskauden 2018 vuoroja halliyhtiö on ilmoittanut, että kunnalle ei myydä päätöksessä todettua viikoittaista yleisöluisteluvuoroa arki-illasta tai viikonlopusta osakevuoro- ja muihin jäävuorosopimuksiin vedoten. Syyskauden jääaika on vuosittain 1.10.-31.12. välillä. Halliyhtiö tarjosi kunnalle elokuussa neljä yksittäistä lauantain yleisöluisteluvuoroa klo 12.00-13.15 sekä ajanjaksolla 1.10.-31.12. aiemman sopimuksen mukaisesti vuoroja maaanantaisin 14-15, torstaisin 9-15 ja perjantaisin 8.30-15, joista yleisövuorot maanantaisin, torstaisin ja perjantaisin 14-15 ja koulujen loma-aikoina yleisövuorot arkisin klo 13-15 . Vuoroja yhteensä 132 h, yhteishintaan 13 555 euroa + alv 10 %.
Vapaa-aikajaoston 20.12.2017 päätöksen mukaista sopimusta ei halliyhtiössä näin hyväksytty.
Vapaa-aikajaosto päättää todeta, että neuvotteluissa Kirkkonummen Monitoimihalli Oy:n kanssa ei päästy sopimukseen vapaa-aikajaoston 20.12.2017 § 51 päättämien ehtojen mukaisesti yleisöluisteluvuoroista. Kirkkonummen kunnan ja Kirkkonummen Monitoimihalli Oy:n välinen käyttöoikeussopimus koskien syyskautta 2018 voidaan allekirjoittaa vain vapaa-aikajaoston 20.12.2017 § 51 päätöksen mukaisin ehdoin.